Josvainių kabamasis tiltas

Josvainių kabamasis tiltas – pėsčiųjų tiltas, dar vadinamas „beždžionių tiltu“, stovintis Kėdainių rajono savivaldybėje tarp Josvainių ir Svilių kaimų, 200 m į vakarus nuo kelio  arba 1 km į rytus nuo kelio . Šie abu keliai eina lygiagrečiai, abipus upės. Tiltas nutiestas per Šušvės upę senojo kelių transporto tilto vietoje. Patenka į Šušvės kraštovaizdžio draustinį. Į Svilius užklystančių keliautojų vertinimu, Josvainių tiltas priskiriamas prie vienų iš „įdomiausių, smagiausių“ tarp Lietuvoje apie 80 kabančių „beždžionių“ tiltų.Nenuobodžioms kelionėms po Lietuvą – smagiausi kabantys tiltai Lietuvoje delfi.lt 2020-05-16 

Tiltas dviejų tarpatramių, įrengtas ant trijų išlikusių masyvių akmenų ir plytų mūro atramų. Dvi iš jų (ramtai) stovi krantuose, prie kurių veda aukšti pylimai. Tarpinė atrama (tauras) su lytlauža įrengta upės viduryje, ties salele. Žemiau jos per upę padaryta brasta pravažiuoti transporto priemonėms. Įtemptus lynus krantuose laiko įbetonuoti „inkarai“ – kresni, apie 1,5 m aukščio betoniniai stulpai. Ant tauro lynai įtvirtinti ir nežymiai pakylėti ant metalinių strypų. Išlikę plytų mūro stulpai ramtų kraštuose, ribojantys buvusio kelio plotį. Tilto ilgis apie 45 m, plotis – 1,5 m.Josvainių kabamasis tiltas maps.lt

Dėl konstrukcijos ypatumų dažnos priežiūros reikalaujantis kabamasis tiltas tvarkomas pagal išgales Josvainių seniūnijos jėgomis. Viena iš šio statinio bėdų – didelis išlinkimas ir judėjimas dėl pernelyg laisvai kabančių lynų. Dėl šios priežasties ilgai nelaiko ir išsiklibina ėjimo tako lentos ir kitos siūbuojančio liepto dalys. Pastaraisiais metais dažnai buvo sulaukiama gyventojų, besinaudojančių šiuo tiltu ir taip trumpinančių keliavimo atstumą, skundų dėl jo prastos būklės. Pasak seniūnijos atstovų,Josvainių „Beždžionių“ tiltą gelbės savo jėgomis 15min.lt 2018-01-19 tiltu naudojasi palyginti labai nedaug žmonių – kas į darbą, kas į Josvainius. Vaikai mokyklą pasiekia mokykliniu autobusiuku, kiti važiuoja ir eina per Juodkaimius. Buvo ieškoma galimybių deramai įtempti laikomuosius lynus, taip nutraukiant lankytojų tilto siūbavimo pramogą. Yra pasitaikę nelaimingų atsitikimų, kai lūžus liepto lentoms, į upę nukrito žmonės.Kėdainiuose lūžta ne tik tiltai, bet ir tilteliai: nugarmėjo motociklininkas muge.eu 2023-05-25

 Istorija 

Pagal istorinių žemėlapių duomenis,Historische Messtischblätter (TK25) + Luftbilder susudata.de per šį tiltą ėjo pagrindinis kelias iš Josvainių link Pernaravos, Ariogalos.

 Galerija 

 Šaltiniai 

 Nuorodos 

 Josvainių kabantis tiltas kedainiutvic.lt
 Josvainių kabantis tiltas per Šušvę pamatyklietuvoje.lt

Kategorija:Kėdainių rajono tiltai
Kategorija:Lietuvos kabamieji tiltai
Kategorija:Josvainiai
Kategorija:Lietuvos pėsčiųjų tiltai
Kategorija:Tiltai per Šušvę